open-index/open-wikipedia-markdown huggingface dataset:
Faustino Zapico

**Faustino Zapico**  ye llicenciáu n'Historia y Xeografía pola Universidá d'Uviéu, campu nel que tien asoleyaos dellos trabayos. Collabora davezu cola columna d'opinión *L'Arcu de Texu* nel selmanariu Les Noticies y de forma esporádica nos periódicos; La Voz de Asturias, La Nueva España y El Comercio. Anguaño participa nel programa de la RPA a Noche tras noche. 

## Biografía
Faustino Zapico nació en Mieres del Camín. Dende l'añu 1996 exerz como profesor de secundaria, actividá que lu llevó dellos años fuera d'Asturies y ye afiliáu del sindicatu d'enseñu SUATEA. Dende mozu militó en delles organizaciones sociales y polítiques: formó parte del Conceyu d'Estudiantes Nacionalistes (CEN); del Comité de Solidariedá con América Llatina (COSAL); de la Xunta pola Defensa de la Llingua Asturiana y militó nel partíu Unidá Nacionalista Asturiana (UNA). En 1992 foi ún de los fundadores d'Izquierda Asturiana (IAS) de la que foi portavoz y actual Secretariu Xeneral. Tamién foi portavoz de la federación de partíos Unidá Nacionalista Asturiana (UNA), puestu del que dimitió en xineru del 2011 por diferencies na interpretación de la ponencia congresual d'esta organización. Anguaño ye'l Secretariu Xeneral d'Izquierda Asturiana (IAS).

Dende xunu del 2015 ye conceyal en Mieres, onde va coordinar la estaya de Servicios a la Ciudadanía (qu'engloba les conceyalíes d'Infancia, de Mocedá, de Cultura, de Deportes, de Memoria Democrática, d'Educación, de Participación Ciudadana, y de Política Llingüística) y facese cargu de les conceyalíes d'Educación, de Participación Ciudadana y de Política Llingüística.

Tien fecho investigaciones en dellos campos históricos, pero destaca ente elles el so llabor sobre les corrientes polítiques na Asturies contemporánea. Nesi marcu entama los trabayos pa la so tesis doctoral sobre federalismu y autonomismu, bloquiada y nun almitida na Universidá d'Uviéu, dende 2005, por tar presentada n'asturianu. Nesi mesmu sen, publica en 2007 el llibru *1808 o l'aniciu de la historia contemporánea d'Asturies*.

Ye autor tamién d'otros trabayos menores espardíos en delles publicaciones y d'un percompletu estudiu sobre Sudáfrica que vio la lluz baxo'l títulu *Historia de Sudáfrica: El nacimientu d'una nación*.

Anguaño reside en Los Nadales, L'Agüeria San Xuan, conceyu de Mieres.

## Publicaciones
### Ensayu
**1808 o l'aniciu de la historia contemporánea d'Asturies*.
**Historia de Sudáfrica: El nacimientu d'una nación*.

### Revistes
**Erada*, dellos númberos.

## Referencies

## Enllaces esternos
*Páxina personal de Faustino Zapico
*Páxina d'Izquierda Asturiana (IAS)
Andrés Antuña

**Andrés Avelino Antuña** , más conocíu como **Andrés Antuña**, foi un ciclista profesional asturianu.

Los sos anicios en categoríes inferiores tuvieron llugar nel equipu de **Les Mestes** de Xixón. Entamó a competir en categoría profesional nel añu 2007, siendo 2010 l'añu del so abandonu del ciclismu. El so adiós a l'afición asturiana tuvo llugar nel Criterium Ciudá d'Uviéu.

## Palmarés
Nun algamó victories como profesional.

## Equipos
* Relax-GAM (2007)
* Burgos Monumental (2008-2010)
** *Burgos Monumental* (2008)
** *Burgos Monumental-Castilla y León* (2009)
** *Burgos 2016-Castilla y León* (2010)

## Referencies
Davis (California)

**Davis** ye una ciudá del estáu de California, nos Estaos Xuníos. Foi fondada en 1868.

El censu de población de los Estaos Xuníos de 2010 diz que Davis tenía 65.622 habitantes. 

## Referencies

## Enllaces esternos
 Páxina oficial
Chabuca Granda

**María Isabel Granda y Larco** , más conocida como **''Chabuca'' Granda**, foi una cantautora y folclorista peruana. Creó y interpretó un gran númberu de valses criollos y ritmos afro-peruanos. El so tema más conocíu nel mundu ye *[[La flor de la canela]]*.

## Biografía
Isabel "Chabuca " Granda nació'l 3 de setiembre de 1920, nun asentamientu mineru d'oru, llamáu Cotabambas Auraria en Progreso Grau Apurimac, cerca de la provincia d'Abancay, asitiada na rexón d'Apurímac. Esta artista peruana entama a cantar a los 12 años d'edá, y forma parte del coru del elitista *Colegio Sophianum* de Lima pola so voz de soprano. Una operación foi la causa de la voz grave cola que se dio a conocer. Formó parte del conxunto "*Luz y Sombra*" xunto con Soledad Mujica. El so trunfu personal como cantautora se entama depués del so divorciu, que foi vistu como un escándalu pa la sociedá limeña d'aquella dómina.

## Referencies

## Enllaces esternos
Euskal Telebista

***Euskal Telebista*** (ETB), n'asturianu *Televisión Vasca*, ye l'ente públicu de televisión perteneciente al grupu Euskal Irrati Telebista (Radio Televisión Vasca), consorciu dependiente del Parllamentu Vascu. La primer emisión foi'l 31 d'avientu de 1982 al traviés de la primer canal ETB 1. D'esta manera conviertiose na primer canal de televisión n'emitir n'eusquera, dedicando la totalidá de les sos emisiones a esta llingua. Más tarde, en 1986, xurde la segunda canal de l'ente baxo'l nome d'ETB 2, con una programación dirixía al públicu castellanofalante. Nun será hasta llegáu 2001 cuando lleguen dos nueves canales: l'internacional ETB Sat, n'emisión pa toa Europa al traviés del satélite Astra; y la Canal Vascu, dirixíu al público del continente americanu. Estes dos señales internacionales emiten una programación billingüe n'eusquera y castellanu.

La señal analóxica d'ETB 1 y ETB 2 cubre tol territoriu del País Vascu, amás del País Vascu francés y les zones limítrofes de La Rioxa, Aragón, Castiella y Lleón y Cantabria.

Dende 2005, Euskal Telebista emite la señal de les sos cadenes al traviés de la TDT. A estes emisiones sumaríase nel añu 2008 ETB 3, dirixía al públicu mozu. Tamién ta previsto qu'entame les sos emisiones la canal ETB 4, que completará la oferta televisiva del grupu y que previsiblemente será una canal deportiva.

## Referencies

## Enllaces esternos
*Páxina de la Radio Televisión Vasca  (en castellanu, eusquera, inglés y francés)
Pablo Alborán

**Pablo Moreno de Alborán Ferrándiz** , popularmente conocíu como **Pablo Alborán**, ye un cantante español.

## Trayeutoria
De padre malagueñu —l'arquiteutu Salvador Moreno de Alborán Peralta— y madre francesa —Elena Ferrándiz Martínez—, dende mozu entamó a interesase pola música, recibiendo formación en dellos instrumentos como'l pianu o la guitarra clásica, flamenca y acústica y deprendiendo a cantar con músicos profesionales en Málaga y Madrid.

Pablo ye bisnietu de Francisco Moreno Fernández, Iᵉʳ Marqués d'Alborán, y tien dos hermanos: Casilda y Salvador.

A partir de los doce años compón los sos primeros cantares: 'Amor de Barrio' y 'Desencuentro', que s'alcuentren nel so primer discu. La so andadura artística antamó de la mano d'una familia flamenca qu'actuaba nun restaurante de Málaga, quien lo bautizaron como *"El blanco moreno"*. Ye ehí onde actúa por primer vegada en solitariu.

Finalmente y col pasu de los años, Pablo conoz al productor Manuel Illán. Grabó una maqueta onde incluyía una versión del cantar *Deja de volverme loca* de Diana Navarro. Gracies a Illán esa versión foi sintía por Diana, quien mostró un gran interés pol xoven, convirtiéndose na so madrina musical.

Pablo, entonces, presentó un total de cuarenta canciones compuestes por él pal procesu de seleición de lo que sería'l so primer discu. Durante esi procesu Pablo colgó dalguna de les sos canciones en YouTube pa dase a conocer d'una forma cercana. D'esti miente, foi sintíu por tou tipu de públicu, incluyía la cantante Kelly Rowland quien quedó ablucada cola so voz. A partir d'ehí Pablo Alborán apaeció nes redes sociales y el boca a boca convirtióse na meyor forma de promoción.

A mediaos del mes d'ochobre de 2010 salió a la venta dixital n'España el so primer sencillu, 'Solamente tú'. El 1 de febreru de 2011 salió a la venta'l so primer discu, *[[Pablo Alborán (álbum)|Pablo Alborán]]*; convirtiéndose nun ésitu dende'l llanzamientu y liderando les llistes de ventes durante delles selmanes siguíes.

## Discografía
* 2011: *[[Pablo Alborán (álbum)|Pablo Alborán]]*

## Referencies

## Enllaces esternos

* Videoclip del so primer senciellu ''"Solamente tú"'', de Pablo Aborán, en YouTube
* Páxina web oficial de Pablo Alborán
* Páxina web de Pablo Alborán na discográfica EMI Music
Vals Im Bashir

**Vals Im Bashir** ye una película d'animación de calter documental, dirixida y escrita por Ari Folman y estrenada'l 5 de xunu de 2008 n'Israel. Esi mesmu añu ganó'l Globu d'oru a la meyor película en llingua non inglesa y el Cesar a la meyor película estranxera. Tamién foi nomada al Óscar a la meyor película de fala non inglesa.

## Argumentu
Nel añu 1982, Ari Folman foi con 19 años soldáu d'infantería de les Fuercies de Defensa d'Israel. En 2006 al aconcéyase con un collaciu que fizo'l serviciu militar naquella dómina esti cuenta-y que sufre velees que cree que tienen que ver con daqué socedío na Guerra'l Líbanu. Folman, que tamién participara nesa guerra, sorprendióse por nun ser quién a recordar daqué d'aquella esperiencia vivida nel país vecín; depués d'esi alderique, aina, entama a llega-y a los sos pensamientos una imaxe sobre la nueche de la masacre de Sabra y Chatila magar que tien duldes de que seyan ciertes.

Esa semeya, pali que pali, entama a ruca-y la tiesta ca vuelta con más frecuencia nun siendo capaz de atopa-y significáu a lo que ve. Nella apaez elli y los sos collacios de la xunidá d'infantería bañándose na oriella del mar en Beirut, mientres caen bengales seliquinamente allumando la nueche escura y dexando a la vista los edificios frayaos pola guerra que taben averaos al sable.

Folman vuelve entós a aconceyase col so collaciu quien-y encamienta qu'investigue lo que pasó falando con más compañeros pa intentar recuperar asina la memoria de los fechos que ocurrieron.

## Repartu
1) Ari Folman. Como elli mesmu; ye un cineasta israelín que va poco finó'l so serviciu militar de reserva. Unos venti años p'atrás tuvo nes Fuercies de Defensa d'Israel durante la Guerra'l Líbanu de 1982. 

2) Miki Leon como Booz Rein-Buskila, un veteranu de la Guerra'l Líbanu de 1982 que padez velees. 
 
3) Zahava Salomon como ella mesma, una israelina psicóloga y investigadora en campu de los traumes psicolóxicos. 

4) Harazi como elli mesmu, un veteranu israelín de la Guerra'l Líbanu de 1982. Nel tiempu la guerra, dirixó una brigada de tanques asitiaos fuera del campamentu de refuxaos de Chatila

## Títulu
La película garra'l nome d'una escena de la mesma na que Shmuel Frenkel, el comandante de la xunidá d'infantería, garra una ametralladora MAG y bailla disparando escontra francotiraores que los habíen arrodiáu nuna cai atarraquitada con cartelos de Bashir Gemayel.

## Crítica
La película recibió comentarios per bonos por parte de los críticos de cine y el periódicu The Guardian calificóla como una película estraordinaria, desgarraora y provocaora.

## Producción
La película tardó cuatro años n'acabase. El film amesta la música clásica con música de los años 80 y gráficos realistes con escenes surrealistes amás de contar con ilustraciones similares a les historietes. L'únicu cachu de película que nun se fizo per aciu de l'animación ye un pequeñu segmentu cortu al final de la cinta qu'amuesa imaxenes reales y orixinales de la matanza de Sabra y Chatila.

## Referencies

## Enllaces esternos
Movimientu Amal

El **Movimientu Amal** ye una organización política islamista chií de calter moderáu d'El Líbanu. Foi una de les organizaciones chiíes más importantes nel tiempu la guerra civil libanesa. Naquella dómina medró enforma gracies a la so popularidá ente los 300.000 refuxaos internos chiíes d'El Líbanu meridional depués de los bombardeos d'Israel nos entamos de la década de los 80, asina como al sofitu del réxime islámicu d'Irán cola que caltenía per bones rellaciones.

El principal enfotu d'Amal yera la defensa de los porgüeyos de la población civil chii d'El Líbanu, que s'axuntaba principalmente en sur del país y aporfiaba por una favoratible y meyor distribución de la población chiita en sur de la nación mediterránea. Nos momentos nos que más brilló, la milicia algamó los 14.000 soldaos. Amal lluchó escomanadamente escontra los campos de refuxaos palestinos nel tiempu la Guerra Civil Libanesa, depués d'ello enfrentóse cola organización chiita Hezbolá que provocó la intervención del país vecín, de Siria.

## Historia
En 1974, l'imán Musa al-Sadr creo'l "Movimientu de los desposeidos" que tenía como oxetivu la dixebra de los chiites n'El Líbanu. En 1975, al medrar la tensión ente les estremaes posiciones ideolóxiques y relixoses, esti movimientu organizáu crea la so milicia armada.

Musa al-Sadr refugó l'usu la fuercia pa resolver los problemes nel país; la milicia, según elli, namai que debiera lluchar nes xeres específiques de llexítima defensa, pero la so desapaición misteriosa nuna visita oficial a Libia en 1978 camudó les coses.

Husayn Husayni, presidente'l Parllamentu Libanés garró la direición del movimientu durante un tiempín bien curtiu, enantes de dexailu a Nabih Berri qu'anguaño ye entá'l cabezaleru del Movimientu Amal. En 2011, esta milicia tien un grupu parllamentariu bien curiosu en Parllamentu Libanés tando Berri de presidente del Parllamentu aínda.

## Referencies

## Enllaces esternos
Campo de los Patos

**Campo de los Patos. Revista asturiana de cultura** ye una una revista escrita en llingua asturiana, qu'entamó la so andadura n'Uviéu nel añu 2011, baxo la direción d'Antón García, con un númberu doble dedicáu a la cultura xermánica, acutando tamién un llugar pa la lliteratura asturiana, les traducciones y les reseñes de llibros, estes últimes baxo l'epígrafe **Goleta de los Patos**.

Na mesma solapa del primer númberu anúnciase la próxima aparición d'un exemplar dedicáu a la poesía norteamericana (que finalmente vio la lluz en dos númberos, 3 y 4 de la revista), y otru
posterior a la cultura asturiana moza.

Ente los collaboradores del primer exemplar figuren Xabiero Cayarga, Xandru Fernández, Ramón Prada, Xosé Gago, Ánxel Nava, Xuan Xosé Sánchez Vicente, Héctor Fernández ...

Rellación de númberos asoleyaos:
* 1-2, Cultura xermánica. 2011
* 3, Poesía norteamericana. 2012
* 4, Poesía norteamericana. 2013
* 5-6, Poesía na Gran Guerra. 2015
* 7, Xuan Bello. 2017

## Referencies

## Enllaces esternos
Lliga de los Comunistes

La **Lliga de los Comunistes** foi la primera organización internacional na que les idees pueden ser consideraes como marxistes. 

La Lliga foi creada primeramente como **[[Lliga de los Xustos]]** polos obreros alemanes en París en 1836. La Lliga camudó de nome en 1847 convirtiéndose na Lliga de los Comunistes. 

Yeren, nun entamu, un grupu próximu al socialismu utópicu, y a les idees de Gracchus Babeuf y de Wilhelm Weitling. Conviértese nuna organización internacional (esencialmente europea), la Lliga ye aconceyada en 1847 por Karl Marx y Friedrich Engels.

Ente los sos miembros figuraben : Johann Eccarius, Friedrich Engels, Ferdinand Freiligrath, Wilhelm Liebknecht, Karl Marx, Joseph Maximilian Moll, Karl Schapper, Wilhelm Wolff... 

En febreru de 1848, la Lliga fai asoleyar un Manifiestu: el *[[Manifiestu Comunista]]*. El testu ta basáu sobre discusiones coleutives y la redación definitiva ye de Marx.

La Revolución de Marzu permite a lose militants de la Lliga tornar del exiliu, y participa na revolución n'Alemaña, pero la derrota d'esti movimientu conlleva detenciones, procesos xudiciales y de nuevo exiliaos. 

La Lliga de los Comunistes disuélvese en 1852 a propuesta de Marx. Una década más sero un buen númberu d'ex-militantes xúnense a l'Asociación Internacional de Trabayadores demientre la so creación en 1864. 

## Referencies

## Enllaces esternos
Crónicas de la Marca del Este

***Crónicas de la Marca del Este*** (Holocubierta Ediciones, 2011) ye una antoloxía de rellatos de lliteratura fantástica inspiraos nel universo del esitosu xuegu de rol *Aventuras en la Marca del Este*.

Trátase d'una antoloxía atropada y dirixía pol escritor de narrativa fantástica Rubén Serrano, qu'axuntó tanto a escritores profesionales como a aficionaos a los xuegos de rol pa encadarmar esti proyeutu.

Nella participaron autores tan destacaos como l'asturianu Vicente García Oliva, miembru de l'Academia de la Llingua Asturiana y autor de conocíes noveles como *El barco de los locos* o *Relato de las aventuras de Inés Saldaña*; Magnus Dagon (alcuñu de Miguel Ángel López Muñoz), ganador, ente más otros, del premiu UPC, el más importante gallardón de ciencia ficción n’España. Fermín Moreno González, miembru de l'Asociación Española de Escritores de Terror *Nocte*; la colombiana María Victoria Albornoz, profesora de Lliteratura Latinoamericana en Saint Louis University: o l'autora de novela romántica Megan Maxwell (númberu un en ventes na Fnac en 2010 cola so obra *Deseo concedido*).

El llibru tien más de 300 páxines y cada rellatu va encabezáu por una ilustración orixinal del dibuxante Iván Gil. La portada ye del dibujante Víctor Bravo .

## Referencies

## Enllaces esternos

* Blog de Aventuras en la Marca del Este (en castellán)
Padrenuesu

El **padrenuesu** o **panuesu** (del llatín *Pater Noster*) ye'l nome d'una oración cristiana que, acordies colo que cuenten los evanxelios de Matéu () y Lluques () diera a conocer Xesús de Nazaré a los sos discípulos. Les diferencies qu'apaecen anguaño nes versiones d'esta oración nes diferentes confesiones cristianes derívense de les distintes interpretaciones de la descripción de les circunstancies na que la oración foi dicha por Xesús y del distintu estilu lliterariu de los dos evanxelistes citaos.

El *Padre nuesu* ye, pa les confesiones mayoritaries del cristianismu, la oración más principal de toes. La Ilesia Católica considéralu un resume de la doctrina cristiana; los protestantes tómenlu como'l modelu d'oración cristiana; y, pa los ortodoxos, ye la oración más perfecha de toes.

## Testu n'asturianu y llatín del Padre Nuesu católicu

## Bibliografía
* *Esta ye la nuesa fe. Esta ye la fe de la Ilesia. Tercer catecismu de la comunidá cristiana, de la [[Conferencia Episcopal Española]]*. Uviéu, Coleutivu Manuel Fernández de Castro, 2001.

## Referenies

## Enllaces esternos
* El Padre Nuesu católicu en 1.310 llingües.
* El Padre Nuesu del Catecismu Menor de Martín Lutero (n'inglés).
Avemaría

L**'avemaría** ye una oración católica tradicional dedicada a María, la ma de Xesús. El rezu tien el so fundamentu bíblicu nel evanxeliu de Lluques, y ya la oración principal del Rosariu.

Esti rezu tien dos partes. Na primera recuéyense dos cites bíbliques: l'Anunciación del nacimientu de Xesús que l'Arcánxel Gabriel-y fizo a María (Ll 1,28) y el saludu que l'Espíritu Santu-y inspira a Isabel, prima de María, cuando ésta foi a visitala (Ll 1,42). La segunda parte ye un rezu tradicional de la piedá católica, pol que'l que reza pide la mediación de María como Ma de Dios que ye.

## Testu n'asturianu y llatín del avemaría

## Bibliografía
* *Esta ye la nuesa fe. Esta ye la fe de la Ilesia. Tercer catecismu de la comunidá cristiana, de la [[Conferencia Episcopal Española]]*. Uviéu, Coleutivu Manuel Fernández de Castro, 2001.

## Referencies

## Enllaces esternos
*L'avemaría en dellos idiomes
Bilortu (cigarru)

**Bilortu** o **porru** ye un términu popular que n'Asturies se -y da a un pitu de cannabis o ḥachís. Suel recibir nomes pervariaos según les rexones. 

Dientro de los oxetos pa fumar, atópense tamién delles pipes metáliques de diseños variaos que suelen tener la propiedá de tener un cazu a rosca con una tapa afuracada per u entra'l fueu. 

Un bilortu pue variar abondo en tamañu, de normal contién ente 250-750 mg de cannabis.

## Tipos
Nel casu la marixuana, esta pue tar sola o mecía con tabacu. Nel casu'l ḥachís, debío a que ye resina concentráo de cannabis, siempres ye necesario amestalo con tabacu, anque tamién pue mecese con marixuana, denomándose asina "ensalada", "mariachi" o "blancu y negru". Dambos se líen con papel de fumar, o otros tipos llixeros de papel, como papel d'arroz, celulosa o otros derivaos vexetales. (Magar qu'en dellos casos, dependiendo de la disponibilidá y perspeutiva de consumu, hai xente qu'emplega papeles non amañosos pal consumu de cannabis, como papel de periódicu, billetes de tresporte, fueyes de biblia, etc) anque tamién hai papeles nomaos "blunts" qu'intenten imitar a los puros, pero con gran variedá de sabores y efeutos. 

Tamién dáse'l casu de porros de tabacu mecíos con otres drogues que nun seyan el cannabis, como cocaína puro o PBC (pasta base); a los caberos nómaselos como "nevaos".
Los pitos de marixuana nomaos "biturbu" o "escopeta" son bilortos normales, cola diferencia de que tienen dos filtros y dos papeles (col doble de dosis). D'ehi salen los triturbos, cuatriturbos, etc

## Ver tamién
* Cannabis
* Tetrahidrocannabinol

## Referencies

## Enllaces esternos

* Porros marihuana  Reduición de riesgos asociaos al consumu de Cannabis
Yoseikan

**Yoseikan** (養正館, Yōseikan) ye’l nome d'un dojo construyíu en payares de 1931 en Shizuoka, Xapón.

## El Dojo

L’hermanu y los amigos del maestru Minoru Mochizuki llevantaron esti dojo por él mientres taba xorreciendo de la pleuresía y la tuberculosis pulmonar. Acabante construyir el dojo, un amigu de la familia Mochizuki, profesor de filosofía, dio-y el nome de Yoseikan. Mochizuki adoptó llueu’l nome, que significa "el llugar pa cautivar la verdá/xusticia", pola mor de que reflexaba los sos ideales y reforzaba l'actitú positiva de "bienestar y prosperidá mutuos" qu'él promoviera siempre. L’apertura oficial del dojo tuvo llugar en payares de 1931, cola asistencia de munchos dignatarios de Tokiu, ente los que taben Morihei Ueshiba, l'almirante Isamu Takeshita y el xeneral Makoto Miura. Hubo que lu reconstruyir dempués de la Segunda Guerra Mundial per aciu de qu'amburara cuando la guerra.

El Yoseikan sirvió de centru pa munches artes marciales en Shizuoka hasta los años 1970. Ente les artes marciales que s’enseñaben ende taben l'Aikido, Yudu, Kárate y Tenshin Shoden Katori Shinto-ryu. Nos años 1970 convirtióse en sede del arte marcial híbridu de Mochizuki, el Yoseikan Budo. L’edificiu ye anguaño sede de la Federación Internacional de Budo Seifukai.

El dojo Yoseikan allúgase en Mukoshikiji 846, Shizuoka-shi, Xapón.

## Referencies

## Enllaces esternos

*Yoseikan Hombu Dojo
*Federación Mundial Yoseikan 
*Federación Internacional de Yoseikan Budo (Yoseikan Aikido)
*Seifukai, antiguu Yoseikan Dojo de Shizuoka, Xapón
Orquesta Sinfónica del Estáu Mérida

**Orquesta Sinfónica del Estáu Mérida (OSEM)** ye la orquesta filarmónica anguaño residente y desempeñándose en Mérida, estáu de Mérida, Venezuela. 

Ye una institución ensin fines d'arriquecimientu col fin de promover el desenvolvimientu de les actividaes musicales, cuantimás aquelles venceyaes a la música sinfónica y de cámara, col fin de contribuyir al arriquecimientu cultural y espiritual de los pobladores del Estáu Mérida y el restu del país. la principal misión de la fundación ye convertinos nun ente organizativo eficiente pa la promoción, organización y desenvolvimientu de l'actividá cultural polo xeneral y la música en particular, pa convertir les mesmes, n'actividaes onde participen masivamente los miembros de les comunidaes. 

## Historia

Naz el 21 de xunu de 1991 como resultancia del procesu natural d'evolución y desenvolvimientu de la Orquesta Sinfónica Xuvenil del Estáu Mérida, creada en 1978 nel marcu de la espansión del Sistema d'Orquestes Xuveniles de Venezuela liderizado pol Maestru José Antonio Abreu. 

Dende la so fundación, la OSEM contribuyó col impulsu del movimientu musical merideño, al traviés d'una actividá artístico y pedagóxico constante. El so Direutor Fundador Amílcar Rivas, signó les bases pal so desenvolvimientu artísticu, impulsáu ente 1994 y 1997, pola direición musical del Maestru Sergio Bernal, ampliando'l repertoriu con diversos estilos de música sinfónica universal y llatinoamericana. Ente 1998 y 2001, la OSEM foi dirixida pol Maestru Felipe Izcaray quien encetó repertorios de valumbu y empecipió el programa d'estensión comuñal qu'agora forma parte fundamental del proyeutu artísticu qu'executa la Orquesta. 

Dende xineru de 2004, so la direición musical del Maestru César Iván Lara, la Orquesta Sinfónica del Estáu Mérida, entama un procesu d'afitamientu institucional y artística que va dexar al curtiu plazu l'afitamientu d'una de les agrupaciones sinfóniques de mayor tradición de Venezuela. 

Na Temporada 2006, cuando la OSEM cumplió 15 años de granible esistencia, siguió materializándose la so participación en múltiples eventos oficiales de la Gobernación del Estáu Mérida, la Universidá de Los Andes, la FESNOJIV y delles Alcaldíes Municipales. Asina mesmu, la collaboración con distintes instituciones educatives a nivel llocal y nacional. Esti permanente llabor traducir n'anguaño, na realización de 39 Conciertos Sinfónicos y 108 Conciertos Pedagóxicos y de Cámara en 21 Conceyos del Estáu Mérida, cola participación de figures relevantes de la música a nivel mundial, lo cual da fe de la intensa actividá profesional realizada. En 1999 la OSEM foi designada Patrimoniu Cultural del Estáu Mérida.

Nel branu del 2011 pol so ventenu aniversariu, va ser celebráu un conciertu en xuntada a la comunidá italiana en Venezuela, y especialmente los italianos de Mérida, cola participación de numberosos artistes italianos ya internacionales.

## Referencies

## Enllaces esternos
*Páxina Web
Canción Nacional Chilena

**Cancion Nacional Chilena** foi l'Himnu Nacional de Chile hasta 1847.

## Lletra

**I**
Ciudadanos: el amor sagrado
de la patria os convoca la lid:
libertad: es el eco de alarma,
la divisa: triunfar o morir.
El cadalso o la antigua cadena,
os presenta el soberbio español:
arrancad el puñal al tiraño,
quebrantad ese cuello feroz.

**Coru:**
Dulce patria, recibe los votos
con que Chile en tus aras juró
que, o la tumba serás de los libres,
o el asilo contra la opresión.

**II**
Habituarnos, quisieron tres siglos
del esclavo, a la suerte infelíz
que, al sonar de sus propias cadenas
más aprende a cantar, que a gemir.
Pero el fuerte clamor de la patria,
ese ruido espantoso acalló
y las voces de la independencia
penetraron hasta el corazón.

**Coru**

**III**
En sus ojos hermosos, la patria,
nuevas luces empieza a sentir
y, observando sus altos derechos,
se ha encendido en ardor varonil.
De virtud y justicia rodiada,
a los pueblos del orbe anunció:
que, con sangre de Arauco, ha firmado
la gran carta de emancipación.

**Coru**

**IV**
Los tiranos, en rabia, encendidos
y, tocando de cerca su fin,
desplegaron la furia impotente,
aunque en vano se halaga en destruir.
Ciudadanos: mirad en el campo
el cadáver del vil invasor,
que perezca ese cruel, que el sepulcro
tan lejano a su cuna buscó.

**Coru**

**V**
Esos valles también ved, chilenos
que, el eterno quiso bendecir,
y en que ríe la naturaleza,
aunque ajada del déspota vil.
Al amigo y al deudo más caro,
sirven hoy de sepulcro y de honor,
mas la sangre del héroe es fecunda,
y en cada hombre cuenta un vengador.

**Coru**

**VI**
Del silencio profundo en que habitan
esos manes ilustres, oíd
que, os reclamen venganza, chilenos,
y, en venganza a la guerra acudid.
De Lautaro, Colocolo y Rengo,
reanimad el nativo valor,
y empeñad el coraje en las fieras,
que la España, a extinguirnos, mandó.

**Coru**

**VII**
Esos monstruos que cargan consigo
el carácter infame y servil,
¿Cómo pueden jamás compararse
con los héroes del cinco de abril?
Ellos sirven al mismo tirano
que, su ley y su sangre burló...
por la patria, nosotros peleamos
nuestra vida lealtad y honor.

**Coru**

**VIII**
Por el mar y la tierra amenazan
los secuaces del déspota vil,
pero toda la naturaleza
los espera para combatir.
El Pacífico, al sud y occidente,
al oriente: los Ándes y el sol,
por el norte: un inmenso desierto
y el centro: libertad y unión.

**Coru**

**IX**
Ved la insignia con que, en Chacabuco,
al intruso supisteis rendir,
y el augusto tricolor que, en Maipo,
en un día de triunfo nos dio mil.
Vedle ya, señoreando un océano
y, flameando sobre el fiero león,
se estremece a su vista, el íbero,
nuestros pechos inflama el valor.

**Coru**

**X**
Ciudadanos, la gloria presida,
de la patria, el destino felíz,
y podrán, las edades futuras,
a sus padres, así bendecir.
Venturosas, mil veces, las vidas
con que Chile, su dicha afianzó...
si quedare un tirano, su sangre
de los héroes escriba el blasón.


## Referencies

## Enllaces esternos
Festival d'Eurovisión 2012

La LVII edición del Festival de la Canción d'Eurovisión celebróse los díes 22, 24 y 26 de mayu de 2012 en Bakú, Azerbaixán, ganador del Festival d'Eurovisión 2011 col dúu formáu por Eldar Gasimov y Nigar Jamal (conocíos nel festival como Ell & Nikki) cola canción *[[Running Scared]]* con 221 puntos.

Según comunicó'l gobiernu azerbaijanu selmanes después d'Eurovisión 2011, la meyor opción p'acoyer el festival nel 2012 ye construir un complexu de conciertos nuevu al llau de la Plaza de la Bandera Nacional (denomináu Bakú Crystal Hall) que ta en construcción dende'l 2 d'agostu de 2011, que, según el contratu que firmó la empresa alemana Alpine Bau Deutschland AG, tien que construise n'ocho meses, p'acoyer el festival en mayu del 2012. Nel casu de que nun resulte posible, fálase d'estos otros recintos:
* El Complexu Deportivu y de Conciertos Heydər Əliyev, remocicáu recientemente con capacidá pa 8.800 espectadores.
* L'Estadiu Tofiq Bəhramov, que requerría trabayos de remodelación y construcción d'un techu que cubra l'estadiu. Pue albergar a más de 30.000 espectadores.

Nel primer conceyu oficial de preparación en Bakú, entre los díes 31 d'agostu y 1 de setiembre, el representante de İctimai TV, presentó los posibles recintos al grupu de referencia de la UER. Esta consideró que los tres recintos presentaos son apropiaos, pero la eleición del recinto onde va celebrase'l festival va tomase más adelantre.

## Participaciones confirmaes

Participarán un total de 42 países:

### Retiraos

*  Polonia
*  Armenia

### Tornos

*  Montenegru

## Referencies
Blanquismu

El **blanquismu** ye una corriente política que debe'l nome al escritor, políticu y revolucionariu Auguste Blanqui, socialista francés del Sieglu XIX.

Blanqui afirmaba que la revolución debía ser el resultáu d'una impulsu dau por un pequeñu grupu organizáu de revolucionarios que daríen el « golpe de mano » necesariu pa llevar al pueblu hacia la revolución. Los revolucionarios llegaríen asina al poder y seríen los encargaos d'entamar el nuevu sistema socialista.

N'ocasiones el términu de « blanquista » foi utilizáu sobremanera pa descalifirar una teoría polos sos adversarios, especialmente n'oposición col marxismu. Asina, Lenin y los bolxeviques fueron calificaos de *blanquistes* por diversos marxistes, como Charles Rappoport o los menxeviques, y especialmente por Georgi Plekhanov, que se sofitaba principalmente sobre la concepción vanguardista del partíu revolucionariu propuestu por Lenin. L'acusación foi llargamente refugada por Rosa Luxemburg en *Blanquismu y social-democracia*, onde considera esta acusación de blanquismu caduca dafecho na medida na que ta fecha en condiciones socio-históriques fondamente estremaes. 
 
## Notes
Menkyo

**Menkyo** (免許) ye una pallabra xaponesa que significa "llicencia". Pue referise al permisu d'enseñanza pa prauticantes de delles artes xaponeses col envís de caltener les tradiciones del ryu. El sistema menkyo data del sieglu VIII.

## Artes xaponeses tradicionales

Magar que davezu piénsase que namái ye d'usu nes artes marciales, pue tamién usase n’otres artes como la pintura a la tinta (*[[sumi-e]]*), la ceremonia del té (*[[chado]]*), l'arreglu floral (*[[ikebana]]*)o la caligrafía (*[[shodo]]*).

Los distintos *[[koryu]]* empleguen distintes llicencies; en curtio:

* *Okuiri* : Aniciu.
* *Mokuroku* : Certificáu, y entrada nes llistes oficiales.
* *Shomokuroku*
* *Gomokuroku*
* *Menkyo*: Llicencia.
* *Menkyo kaiden*: Alredor de trenta años d'esperiencia.

## Menkyo Kaiden

**Menkyo kaiden** (免許皆伝) significa "llicencia de tresmisión total." Ye una llicencia que da la escuela tradicional o *[[koryu]]* cuando se supón que’l prauticante yá lo deprendió too y tien percorríos tolos aspectos del entrenamientu previstos na escuela.

Nel sistema de llicencies *menkyo*, el *menkyo kaiden* ye’l nivel más altu de llicencia qu'esiste. El progresu nel sistema nun ta determináu polos años emplegaos nel deprendimientu, sinón polo bien que se domina la disciplina. Sicasí la transición de *menkyo* a *kaiden* lleva davezu trenta años d'esperiencia polo menos. De cutiu, anque non siempre, un graduáu col *menkyo kaiden* ye “de facto” socesor del *[[Soke]]* del *koryu*.

## Comparanza col sistema de graos [[Dan|Dan-i]]

Hai dos sistemes paralelos nes artes o víes marciales xaponeses: *menkyo* y *kyu-dan*. Les escueles clásiques (koryu) usen davezu’l sistema *menkyo*, mientres que les escueles que basen la práutica en formes modernes de *[[budo]]* ("camín, o vía") usen davezu’l sistema Dan-i (*[[kyu]]*/*[[dan]]*) creáu por Jigoro Kano a finales del sieglu XIX pal yudu Kodokan.

## Referencies
Philippe Buonarrotti

**Filippo Giuseppe Maria Ludovico Buonarroti**, más corrientemente conocíu como **Philippe Buonarroti**,  foi un revolucionariu francés d'orixe italianu.

## Biografía
### Antiguu Réxime
Nació en Pisa dientro d'una familia de toscanos descendientes del hermanu del artista renacentista Miguel Ánxel, entama a los 17 años estudios de derechu, algama la titulación d'abogáu (1782), pero sigue sobre too les enseñances de los filósofos Sarti y Lampredi, que lu adientren nos escritos de Rousseau, Locke, Mably, Helvétius y Morelly. Repartiendo'l so tiempu ente discusiones filosófiques, collaboración con sociedaes secretes, asistencia a reuniones masóniques y la redaición de panfletos, opónse rápida al réxime del Gran Duque de Toscana, Leopoldu. Russonianu afiliáu a los Iluminaos de Baviera, asoleya, en 1787, una *Gazetta Universale* progresista y favoratible a los disturbios revolucionarios d'Holanda, lo que-y valió tar persiguíu pola policía.

## Referencies
Ludismu

El **ludismu** (*luddism* n'inglés) foi un movimientu obreru, qu'algamó puxu n'Inglaterra, especialmente ente los obreros del testil, a partir del odiu incondicional hacia les máquines, con aiciones que se sofitaben na revuelta espontánea y desorganizada, atacando a los instrumentos de producción. Al seguidor d'esti movimientu llamábenlu *ludista* o *ludita* (*luddites* n'inglés), nome que tomaron del semilexendario líder del movimientu, Ned Ludd, que foi'l primeru en romper un telar como protesta.

El movimientu remanez nel violentu clima económicu de les guerres napoleóniques escontra les difíciles condiciones de trabayu nes nueves factoríes testiles. 

El ludismu tuvo una vida relativamente curtia. Bien ceo munchos de los cabezaleros obreros comprendieron que nun yeren les máquines sinón los empresarios los sos enemigos. Gran Bretaña conoció cuatro grandes foleaes ludistes ente 1811 y 1816 y posteriormente el movimientu espardióse per toa Europa (n'España ye conocida la "Revolución del petroleu" n'Alcoy, en 1873).

## Referencies

## Enllaces esternos
Royal Society

La **Royal Society of London for Improving Natural Knowledge** (n'asturianu *Real Sociedá de Londres pal Avance de la Ciencia Natural*) ye la más antigua sociedá científica del Reinu Xuníu y una de les más antigües d'Europa. Aunque se vien considerando l'añu 1660 como'l de la so fundación, años anantes yá existía un grupu de científicos que s'aconceyaba con cierta periodicidá. Mantién estreches rellaciones cola Academia Real Irlandesa fundada en 1782, mientres que la Real Sociedad d'Edimburgu, fundada en 1783, mantiénse como una institución escocesa independiente. Magar ser una institución privada y independiente fai les veces d'Academia Nacional de Ciencies en Reinu Xuníu y ye miembru del Conseyu Científicu Británicu formáu en 2000.

En 2011 foi premiada col Premiu Príncipe d'Asturies de Comunicación y Humanidaes.

## Presidentes
El Presidente de la Real Sociedá (PRS) ye elixíu ente la comunidá científica de la Mancomunidá Británica de Naciones pa un mandatu de cinco años. El Presidente actual, dende'l 1 d'avientu de 2005, ye l'astrónomu Martin Rees.

 



## Miembros famosos

Varios científicos famosos tuvieron involucraos na so fundación o participaron na so historia. El primer grupo incluye a:

* Charles Darwin
* Robert Boyle
* John Evelyn
* Robert Hooke
* William Petty
* Gottfried Leibniz
* Benjamin Franklin
* John Wallis
* John Wilkins
* Thomas Willis
* Sir Home Riggs Popham 
* Sir Christopher Wren
* Sir Isaac Newton (demostró la so teoría de la óptica ante los miembros de la sociedá y posteriormente convirtióse en presidente d'ésta)
* Thomas Bayes (presentó'l so teorema por primer vez ante esta sociedá)
* Lewis Fry Richardson
* Abraham de Moivre
* Christiaan Huygens

## Referencies

## Enllaces esternos
Trentismu

El **trentismu** foi una corriente ideolóxica y sobre too un movimientu que se dio dientro d'un sector reformista de la organización anarcosindicalista CNT, que defendía una fase de preparación unos años enantes del entamu de la revolución social, arriendes d' una cierta desmitificación de lo "revolucionario" y que s'enfrentaba con otra tendencia más radical del sindicatu representada pol sector *[[Federación Anarquista Ibérica|faísta]]*. 

Recibe'l so nome d'un documentu llamáu *[[Manifiestu de los Trenta]]*. Llamaos n'ocasiones *posibilistes*, *moderaos* o *reformistes*, ente los *trentistes* tuvieron anarquistes como Ángel Pestaña, Juan López Sánchez o Juan Peiró.

## El trentismu n'[[Asturies]]
Les postures del **trentismu** yeren compartíes pola mayoría de los militantes de la CNT de Xixón (que yera la ciudá con mayor presencia ácrata d'Asturies), qu'opinaben que los radicales teníen una postura d'enfrentamientu abiertu. Magar esti posicionamientu los xixoneses negáronse a provocar una escisión na CNT.

## Referencies

## Enllaces esternos
Tour de Francia

El **Tour de Francia** (en francés y oficialmente: ***Tour de France***) ye una competición ciclista per etapes apostada a lo llargo de la xeografía francesa y otros países del so entornu mientres tres selmanes nel mes de xunetu.

Celébrase añalmente dende 1903, namái interrumpía dende 1915 a 1918 por causa de la Primer Guerra Mundial y dende 1940 hasta 1946 por cuenta de la Segunda Guerra Mundial.

El Tour de Francia foi gallardoniáu col Premiu Príncipe d'Asturies de los Deportes nel añu 2003.

## Palmarés

## Estadístiques
### Más victories xenerales

### Otros datos
* Mayor diferencia d'años ente victories:
:* Gino Bartali ganó'l so primer Tour en 1938 y el segundu y postreru 10 años dempués, en 1948.

* Más díes vistíu de mariellu:
:* Eddy Merckx llevó 96 díes el "maillot" de líder de la vuelta francesa.

* Más victories d'etapa:
:* Eddy Merckx algamó 34 victories d'etapa.

* Más victories d'etapa nuna mesma edición:
:* Eddy Merckx (en 1970 y en 1974), Charles Pélissier (1930) y Freddy Maertens (1976) algamaron 8 victories d'etapa.

* Más victories na clasificación por puntos (o de la regularidá):
:* Erik Zabel ganó'l "maillot" verde en 6 ocasiones (1996-2001).

* Más victories na clasificación del monte:
:* Richard Virenque ganó'l "maillot" blancu con puntos colloraos en 7 ocasiones (1994-1997, 1999, 2003 y 2004).
:* Lucien Van Impe (1971, 1972, 1975, 1977, 1981 y 1983) y Federico Martín Bahamontes (1954, 1958, 1959, 1962, 1963 y 1964) consiguiéronlo en 6 ocasiones.

* Más victories na clasificación de los xóvenes:
:* Jan Ullrich (1996, 1997 y 1998) y Andy Schleck (2008, 2009 y 2010) ganaron el "maillot" blancu en 3 ocasiones.

* Más podios:
:* 8 vegaes subió Raymond Poulidor (segundu clasificáu en 3 ocasiones y terceru en 5).

* Menor diferencia ente'l ganador y el segundu:
:* 8 segundos de Greg Lemond sobro Laurent Fignon (1989).
:* Otres diferencies baxo'l minutu: Jacques Anquetil sobro Raymond Poulidor (1964, 55"), Jan Janssen sobro Herman Van Springel (1968, 38"), Bernard Thévenet sobro Hennie Kuiper (1977, 48"), Stephen Roche sobro Pedro Delgado (1987, 40"), Óscar Pereiro sobro Andreas Klöden (2006, 32"), Alberto Contador sobro Cadel Evans (2007, 23"), Carlos Sastre sobro Cadel Evans (2008, 58") y Alberto Contador sobro Andy Schleck (2010, 39").

* Mayor diferencia ente'l ganador y el segundu:
:* 2 hores 59 minutos y 21 segundos de Maurice Garin sobro Lucien Pothier (na primer edición de 1903).
:* Otres diferencies percima de la hora: Henri Cornet sobro Jean-Baptiste Dortignacq (1904), Firmin Lambot sobro Jean Alavoine (1919), Lucien Buysse sobro Nicolas Frantz (1936) y Nicolas Frantz sobro Maurice Dewaele (1927). 

* Más participaciones:
:* Joop Zoetemelk: 16.

* Ganadores más xóvenes y más veteranos:
* Más xoven: Henri Cornet con 19 años (en 1904).
:* Más veteranu: Firmin Lambot con 36 años (en 1919).

## Ver tamién
* Vuelta Ciclista a España
* Giro d'Italia

## Referencies

## Enllaces esternos

* Páxina oficial
* Puertos míticos del Tour de Francia en Google Maps
* Noticies del Tour de Francia
* Información y perfiles de toles ediciones del Tour de Francia
* Anuariu del Tour de Francia
El Madrigal

**El Madrigal** ye un estadiu de fútbol de la ciudá valenciana de Vila-real. Ye de titularidá municipal y nel xuéguense los alcuentros de fútbol que'l Villarreal Club de Fútbol xuega como llocal.

El Madrigal inauguróse'l día 17 de xunu de 1923 nun partíu ente'l Club Deportivo Castellón y el Cervantes, de Castelló, baxo'l nome de **Campo del Villarreal**.

Nel Madrigal xugáronse dos partíos de la , escontra  el 5 de xunu de 1999 (9-0) y escontra  el 19 de payares de 2008 (3-0).

## Referencies

## Enllaces esternos
Federación Anarquista Ibérica

La **Federación Anarquista Ibérica** (**FAI**) ye una organización fundada en 1927 na playa d'El Saler, Valencia, como continuación de dos organizaciones anarquistes, la portuguesa, **Unión Anarquista Portuguesa** y la española **Federación Nacional de Grupos Anarquistas de España**, teniendo d'esta forma un ámbitu d'actuación ibéricu. Anguaño la organización forma parte de la Internacional de Federaciones Anarquistes.

Dende la so fundación hasta la llegada de la dictadura franquista xuega un papel importante nel movimientu obreru español, sobre manera a través de la denominada trabazón cola CNT, ye dicir la presencia d'elementos *faístes* na organización anarcosindicalista. La intención yera que'l sindicatu nun s'alloñase de los postulaos de l'acracia. D'esta miente, na década de 1930 el sector *faísta* de la CNT opúsose al *[[trentismu|trentista]]*.

La so organización tuvo sofitada sobre grupos pequeños d'afinidá anarquista d'activistes autónomos. La FAI permaneció como una organización secreta y illegalizada, incluso depués del reconocimientu de la so existencia dos años depués de la so formación. La so naturaleza oculta fia difícil xulgar la estensión numbérica de los sos miembros. Estímase que los miembros de la FAI xusto anantes de la Guerra Civil Española rondaba ente los 5.000 y 30.000. La cantidá de miembros medró notablemente a lo llargo de los primeros meses de la guerra. 

La FAI foi tácticamente revolucionaria, con aiciones qu'incluyíen dende los robos de bancos pa l'alquisición de fondos, la constitución de biblioteques populares a la organización de güelgues xenerales. Sofitó esfuercios en contra de la dictadura de Rivera y la monarquía, y en 1936, contribuyó al establecimientu del Frente Popular a cambio de la lliberación de los numberosos presos llibertarios. Depués del alzamientu franquista, les organizaciones anarquistes entamaron a cooperar col gobiernu republicanu, non ensin contestación. A la vez puxó activamente pola Revolución Social Española de 1936 na que vía llevaos a la praxis les sos idees ácrates (colectivizaciones de tierres y industries, municipalismu llibertariu, etc.), aunque ello llevó a la par casos de represión na retaguardia republicana por parte de faístes (ante la oposición de destacaos militantes cenetistes) non sólo contra simpatizantes del fascismu, sinón incluso contra republicanos moderaos, pequeños propietarios o la Ilesia.

A lo llargo de la dictadura franquista continuó clandestinamente, actuando xunto a les otres organizaciones y grupos del movimientu llibertariu español y depués de la llegada de la democracia fórmense grupos en varies llocalidaes que duren hasta anguaño, aceptando los postulaos ácrates clásicos, la so negativa a rexistrase llegalmente como asociación y manteniendo la independencia económica de cualquier institución. Sofita habitualmente les actividaes del anarcosindicato CNT-AIT y mantién rellaciones d'afinidá col mesmu, formando'l llamáu movimientu llibertariu históricu.

## Referencies

## Enllaces esternos

* Páxina de la FAI. 
* Tierra y Libertad , periódicu de la FAI.
Eleiciones a la Xunta Xeneral del Principáu d'Asturies de 2011

Les **eleiciones autonómiques d'Asturies de 2011** celebráronse el domingu 22 de mayu de 2011 con un censu de 987.013 votantes llamaos a escoyer los 45 diputaos de la Xunta Xeneral nes trés circunscripciones eleutorales nes que se xebra la comunidá autónoma asturiana. Tres de la so celebración, con una participación del 67,15% (605.730 votantes), se conforma la octava llexislatura de la Xunta Xeneral dende les primeres eleiciones democrátiques dende 1983.

## Resultaos

## Eleición del Presidente del Principáu
El llunes 11 de xunetu empezó la sesión de invistidura para la eleición del Presidente del Principáu d'Asturies. L'únicu candidatu presentáu foi Francisco Álvarez-Cascos, de Foro Asturies. El restu de grupos parllamentarios arrenunciaron a presentar candidatos. Esti fechu supunxo la certidume de qu'Álvarez-Cascos saldría escoyíu como presidente.

Na votación efectuada a otru día, Álvarez-Cascos nun llogró la mayoría absoluta. El vienres 15 de xunetu foi escoyíu presidente al llograr mayoría simple de los votos, los del so grupu parllamentariu. Los diputaos del restu de partíos abstuviéronse, dexando la invistidura de Cascos.

El BOE del 16 de xunetu de 2011 publicó'l cese del Vicente Álvarez Areces como presidente del Principáu y el nomamientu de Francisco Álvarez-Cascos. El mesmu día tomó posesión del cargu nel edificiu de la Xunta Xeneral, cola presencia de Rosa Aguilar, ministra de Mediu Ambiente y Mediu Rural y Marín, que presidió l'actu, por deferencia de Cascos. El so primer discursu oficial como presidente tuvo un marcáu calter rexonalista asturianu, citando dos vegaes a Asturies como «país».




## Referencies
FORTA

La **Federación d'Organismos de Radio y Televisión Autonómicos** (**FORTA**) ye una asociación ensin ánimu d'arriquecimientu qu'asocia a organismos y entidaes de derechu públicu creaos poles lleis de los respeutivos Parllamentos Autonómicos pa la xestión direuta de los servicios públicos de Radiodifusión y Televisión nes diferentes Comunidaes Autónomes del Estáu español.

Foi creóse el 5 d'abril de 1989. Anguaño, apigura 12 entes públicos de radio y televisión de les comunidaes autónomes d'España. Estremadura ye la única Comunidá Autónoma que pese a cuntar con un ente públicu de comunicación, la Corporación Extremeña de Medios Audiovisuales, ta fuera de la FORTA, que tampocu inclúi los entes de les Ciudaes Autónomes de Ceuta y Melilla: Radio Televisión de Ceuta e Información Municipal de Melilla. 

De les 17 comunidaes autónomes d'España namás hai 4 qu'entovía nun cuenten con nenguna canal. Son: Cantabria, La Rioxa, Castiella y Lleón y Navarra, si bien les cuatro disponen d'ún o varios canales autonómicos privaos.

## Entes autonómicos que pertenecen a la FORTA




## Ver tamién
* Televisión Dixital Terrestre

## Referencies

## Enllaces esternos
* www.forta.es